II. VALSTS BUDŽETS 2025. GADAM

5. Valsts budžeta likuma struktūra un izdevumi

5.1. Valsts budžeta izdevumu politikas izmaiņas, izdevumu pārskatīšanas un prioritāro pasākumu kopsavilkums

Informācija par budžeta struktūru un vidēja termiņa budžeta plānošanu pieejama FM tīmekļa vietnē[[1]](#footnote-1). Valsts budžeta likuma projekta sagatavošana tiek veikta atbilstoši MK apstiprinātajam budžeta sagatavošanas grafikam. Informācija par 2025. gada valsts budžeta izstrādes posmiem ir pieejama FM tīmekļa vietnē atsevišķā sadaļā, kas ietver arī likumprojekta par valsts budžetu 2025. gadam un budžeta ietvaru 2025., 2026. un 2027. gadam sagatavošanas grafiku[[2]](#footnote-2).

Ar valsts budžeta 2025. gadam sagatavošanu tiek iezīmēts būtisks pavērsiens budžeta procesa pārveidošanā, virzoties uz pilnveidoto pieeju budžeta rezultātu vadībā, ievērojot starptautisko labāko praksi un pakāpeniski pilnveidojot valsts budžeta politiku, turpinot attīstīt informācijā balstītu lēmumu pieņemšanu gan valdībā, gan Saeimā. Sākot ar 2025. gada budžeta likumu, ministrijām un citām centrālām valsts iestādēm valsts budžeta likumprojekta paskaidrojumos ir pienākums ietvert tādas sasniedzamo politikas rezultatīvo rādītāju plānotās vērtības, kuras ir paredzēts sasniegt ar valsts budžeta likumā piešķirto finansējumu (līdz šim ministrijas norādīja tādas vērtības, kas bija apstiprinātas to attīstības plānošanas dokumentos, un bieži vien neatbilda faktiskajai finansējuma pieejamībai). Tā ir būtiska un neatņemama sastāvdaļa veidojamam sasniedzamo rezultātu uzraudzības ciklam. Jau 2025. gadā ministrijas līdz 30. aprīlim uzsāks informēt attiecīgās Saeimas komisijas par iepriekšējā gadā sasniegtajiem darbības mērķiem un rezultātiem atbilstoši izlietotajiem resursiem un ieguvumu sabiedrībai, tādējādi veicinot diskusiju par sasniegtajiem rezultātiem likumdevēja līmenī. Nākamos budžeta reformas soļus ir plānots secīgi turpināt 2026. un 2027. gadā, un tie būs saistīti ar valsts budžeta likuma struktūras un detalizācijas vienkāršošanu, administratīvā sloga samazināšanu apropriāciju pārdales procesos, budžeta izpildītāju atbildības stiprināšanu par sasniegtajiem rezultātiem, un arvien ciešāku valsts budžeta likumā piešķirtā finansējuma sasaisti ar nozaru politiku mērķiem un faktiski sasniedzamajiem politikas un darbības rādītājiem.

FM turpina interaktīvā un uzskatāmā veidā informēt iedzīvotājus par to, kādās jomās un kādā apmērā tiek ieguldīta nodokļu maksātāju nauda un kādi ir sagaidāmie rezultāti. Ikvienam interesentam FM tīmekļa vietnē ir pieejams interaktīvā budžeta infografiks, kā arī strukturētie ministriju un citu centrālo iestāžu budžeti gan kopsavilkumā, gan detalizēti, kas tiek sagatavoti pēc budžeta apstiprināšanas[[3]](#footnote-3). Atvērto datu portālā tiek publicēta informācija par ministriju un citu centrālo valsts iestāžu rezultātu un to rezultatīvo rādītāju izpildi[[4]](#footnote-4) un ministriju un citu centrālo valsts iestāžu prioritāro pasākumu izpildes analīzi[[5]](#footnote-5).

Valsts budžeta izdevumu pārskatīšana ir ikgadēja budžeta sagatavošanas sastāvdaļa. 2024. gadā izdevumu pārskatīšanas ietvaros tika paredzēts pilnveidot valsts budžeta izdevumu sasaisti ar nozaru politiku mērķiem un rezultātiem, uzsākt uz rezultātu sasniegšanu orientētu budžeta programmu ieviešanu, veicot to analīzi atbilstoši sniegumam, izmaksām un starptautiskajiem salīdzinājumiem *(benchmarking)*, lai rezultatīvo rādītāju sistēmas priekšrocības atbilstoši iespējām tiktu izmantotas ar valsts budžetu saistītu lēmumu pieņemšanā. Tāpat izdevumu pārskatīšanas ietvaros tika paredzēts, ka nozaru ministrijas veic līdz šim prioritārajiem pasākumiem piešķirtā finansējuma pārskatīšanu, darbības rezultatīvo rādītāju izpildes 2023. gadā analīzi, kā arī nozares budžetā plānoto izdevumu analīzi un sniedz priekšlikumus iespējamām politikas izmaiņām.

2024. gadā ciešā sadarbībā ar nozaru ministrijām izdevumu pārskatīšanas ietvaros rasti finanšu resursi 2025. gadam 138,1 milj. *euro* apmērā no kuriem 138,0 milj. *euro* novirzāmi nozares ministriju aktuālo prioritāšu finansēšanai, savukārt 0,1 milj. *euro* novirzāmi citām kopējām prioritātēm.[[6]](#footnote-6)

Valsts budžeta sagatavošanas procesā MK tika izskatīts informatīvais ziņojums “Par vidēja termiņa budžeta prioritārajiem attīstības virzieniem” [[7]](#footnote-7), kurā kā vienīgā likumprojekta “Par valsts budžetu 2025. gadam un budžeta ietvaru 2025., 2026. un 2027. gadam” prioritāte noteikta valsts drošība. MK 2024. gada 19. septembrī tika izskatīts prioritāro pasākumu ziņojums, kurā iekļauti prioritārie pasākumi, kā piemēram, atalgojuma palielināšana iekšlietu dienestu, Ieslodzījuma vietu pārvaldes un Valsts ieņēmumu dienesta Nodokļu un muitas policijas pārvaldes amatpersonām, pasākumi Ukrainas militāram un civiliedzīvotāju atbalstam, munīcijas krājumu papildināšanai un individuālajam ekipējumam, radaru iegādei vēja parku attīstībai un dotācija pašvaldībām autonomo funkciju izpildei saistībā ar nodokļu politikas izmaiņām, kā arī citi nozīmīgi pasākumi. Bez tam MK lēma, ka Aizsardzības ministrijas prioritārais pasākums “Militārā poligona “Sēlija” piekļuves ceļa uzlabošana un vienības tilta Daugavpilī pārbūve mobilitātes uzlabošanai” un horizontālais prioritārais pasākums kiberdrošības stiprināšanai tiek finansēti ES fondu finansējuma ietvaros.

**Papildu finansējums nozaru (t.sk. starpnozaru) prioritārajiem pasākumiem**

***5.1. tabula* Prioritārajiem pasākumiem papildu piešķirtais finansējums no 2025. gada līdz 2027. gadam*, euro***

| **Prioritāra pasākuma nosaukums** | **2025. gads** | **2026. gads** | **2027. gads** |
| --- | --- | --- | --- |
| **PAMATBUDŽETS KOPĀ ar informatīvo daļu:** | **392 362 162** | **389 879 203** | **398 684 056** |
| **PAMATBUDŽETS KOPĀ:** | **377 654 071** | **369 470 553** | **379 754 826** |
| *t.sk. transferts speciālajam budžetam (konsolidējama pozīcija)* | *85 314* | *100 815* | *103 889* |
| **SPECIĀLAIS BUDŽETS KOPĀ\*:** | **77 743** | **91 547** | **94 552** |
| **03. Ministru kabinets** | **957 866** | **996 965** | **1 031 789** |
| Krīzes vadības centra kapacitātes nodrošināšana | 957 866 | 996 965 | 1 031 789 |
| **05. Tiesībsarga birojs** | **28 686** | **22 386** | **21 102** |
| Mākslīgā intelekta akta tiesiskā regulējuma ieviešana | 28 686 | 22 386 | 21 102 |
| **10. Aizsardzības ministrija** | **88 000 000** | **87 190 000** | **79 100 000** |
| Atbalsts Ukrainai (atbilstoši noslēgtajam līgumam par militāro atbalstu) | 50 000 000 | - | - |
| Munīcijas krājumu papildināšana un individuālā ekipējuma nodrošināšana | 23 000 000 | 72 190 000 | 61 100 000 |
| Papildu radaru iegāde vēja parku attīstībai | 15 000 000 | 15 000 000 | 18 000 000 |
| **11. Ārlietu ministrija** | **544 859** | **443 374** | **443 374** |
| Latvijas Republikas pastāvīgās pārstāvniecības ANO, Ņujorkā darbības nepārtrauktības nodrošināšana | 544 859 | 443 374 | 443 374 |
| **12. Ekonomikas ministrija (Konkurences padome)** | **132 063** | **132 063** | **132 063** |
| Konkurences padomes amatpersonu (darbinieku) atlīdzības indeksācija | 132 063 | 132 063 | 132 063 |
| **13. Finanšu ministrija** | **3 203 384** | **3 181 384** | **3 203 384** |
| Iekšlietu dienestu un Ieslodzījuma vietu pārvaldes amatpersonu ar speciālajām dienesta pakāpēm, kā arī Valsts ieņēmumu dienesta Nodokļu un muitas policijas pārvaldes  atalgojuma palielināšana par 10%  un jaunās piemaksas ieviešana par darbu dienestā | 3 181 384 | 3 181 384 | 3 181 384 |
| Valsts materiālo rezervju iegāde, atjaunināšana un uzturēšana | 22 000 | - | 22 000 |
| **14. Iekšlietu ministrija** | **81 339 047** | **86 022 506** | **85 768 255** |
| Valsts drošības dienesta darbības prioritāro jomu stiprināšana | 5 058 072 | 10 264 824 | 9 985 573 |
| Elektroniskās uzraudzības sistēmas ieviešana un uzturēšana | 545 800 | 545 800 | 545 800 |
| Iekšlietu dienestu un Ieslodzījuma vietu pārvaldes amatpersonu ar speciālajām dienesta pakāpēm, kā arī Valsts ieņēmumu dienesta Nodokļu un muitas policijas pārvaldes atalgojuma palielināšana par 10% un jaunās piemaksas ieviešana par darbu dienestā | 75 211 882 | 75 211 882 | 75 211 882 |
| Valsts materiālo rezervju iegāde, atjaunināšana un uzturēšana | 523 293 | - | 25 000 |
| **17. Satiksmes ministrija** | **1 018 000** | **1 670 000** | **1 670 000** |
| Valsts materiālo rezervju iegāde, atjaunināšana un uzturēšana | 1 018 000 | 1 670 000 | 1 670 000 |
| **18. Labklājības ministrija** | **6 725 944** | **8 003 973** | **8 313 702** |
| **Pamatbudžets:** | **6 725 944** | **8 003 973** | **8 313 702** |
| *t.sk. transferts speciālajam budžetam (konsolidējama pozīcija)* | *85 314* | *100 815* | *103 889* |
| Atbalsts minimālo ienākumu palielināšanai | 6 407 444 | 8 002 973 | 8 312 702 |
| Valsts materiālo rezervju iegāde, atjaunināšana un uzturēšana | 318 500 | 1 000 | 1 000 |
| **Speciālais budžets:** | **77 743** | **91 547** | **94 552** |
| Atbalsts minimālo ienākumu palielināšanai\* | 77 743 | 91 547 | 94 552 |
| *t.sk. speciālā budžeta savstarpējais transferts (konsolidējama pozīcija speciālā budžeta ietvaros)* | *7 571* | *9 268* | *9 337* |
| **19. Tieslietu ministrija pavisam kopā** | **21 729 815** | **18 669 195** | **18 569 517** |
| **19. Tieslietu ministrija** | **15 743 241** | **13 200 960** | **12 996 162** |
| Apcietināto un notiesāto personu konvojēšanas funkcijas pārņemšana no Valsts policijas uz TM | **3 192 100** | **1 523 207** | **1 318 409** |
| Iekšlietu dienestu un Ieslodzījuma vietu pārvaldes amatpersonu ar speciālajām dienesta pakāpēm, kā arī Valsts ieņēmumu dienesta Nodokļu un muitas policijas pārvaldes atalgojuma palielināšana par 10% un jaunās piemaksas ieviešana par darbu dienestā | 11 677 753 | 11 677 753 | 11 677 753 |
| Valsts materiālo rezervju iegāde, atjaunināšana un uzturēšana | 873 388 | - | - |
| **Tieslietu ministrija (Zemesgrāmatu nodaļas, rajonu (pilsētu) tiesas un apgabaltiesas)** | **932 000** | **932 000** | **932 000** |
| Konkurētspējīga atalgojuma nodrošināšana tiesās | 925 406 | 925 406 | 925 406 |
| Tiesu telpu nomas maksas un zemes nomas maksas izdevumu segšana | 6 594 | 6 594 | 6 594 |
| **Tieslietu ministrija (Datu valsts inspekcija)** | **36 929** | **36 929** | **36 929** |
| Datu valsts inspekcijas nodarbināto mēnešalgu palielinājums | 36 929 | 36 929 | 36 929 |
| **Tieslietu ministrija (Satversmes aizsardzības birojs)** | **5 017 645** | **4 499 306** | **4 604 426** |
| Satversmes aizsardzības biroja darbības nodrošināšana | 5 017 645 | 4 499 306 | 4 604 426 |
| **22. Kultūras ministrija** | **27 432** | **44 472** | **56 400** |
| Atbalsts minimālo ienākumu palielināšanai | 27 432 | 44 472 | 56 400 |
| **24. Valsts kontrole** | **343 950** | **261 722** | **264 722** |
| Valsts kontroles kapacitātes stiprināšana publiskā sektora revīzijās, stiprinot cilvēkkapitālu un attīstot informāciju tehnoloģijas | 343 950 | 261 722 | 264 722 |
| **28. Augstākā tiesa** | **390 683** | **267 283** | **267 283** |
| Konkurētspējīgas Augstākās tiesas darbinieku atalgojuma sistēmas uzturēšana | 128 235 | 128 235 | 128 235 |
| Starptautiskās sadarbības aktivitāšu īstenošana | 40 000 | - | - |
| Mākslīgā intelekta ieviešana Augstākās tiesas funkciju nodrošināšanā (lietu sagatavošanas rīks) | 204 900 | 121 500 | 121 500 |
| Pilnvērtīgas veselības apdrošināšanas nodrošināšana | 17 548 | 17 548 | 17 548 |
| **29. Veselības ministrija** | **4 195 746** | **4 020 825** | **3 642 571** |
| Valsts materiālo rezervju iegāde, atjaunināšana un uzturēšana | 1 551 706 | 1 477 674 | 1 099 420 |
| Neatliekamās medicīniskās palīdzības dienesta pamatfunkciju stiprināšana, tai skaitā gatavība ārkārtas gadījumiem | 2 644 040 | 2 543 151 | 2 543 151 |
| **30. Satversmes tiesa** | **142 270** | **165 172** | **82 932** |
| Satversmes tiesas ēkas fiziskās drošības režīma uzlabošana | 104 554 | 155 424 | 73 144 |
| Satversmes tiesas informācijas tehnoloģiju un informācijas sistēmu drošības pilnveidošana un modernizēšana | 37 716 | 9 748 | 9 788 |
| **32. Prokuratūra** | **1 504 004** | **2 835 004** | **52 004** |
| Prokuratūras informācijas sistēmas pārvaldības un arhitektūras ietvara pilnveide | 1 452 000 | 2 783 000 | - |
| Pabalstu un kompensāciju nodrošināšana par dienestu ārvalstīs kvalitatīvai Latvijas nacionālo drošības un ekonomisko interešu aizstāvībai | 52 004 | 52 004 | 52 004 |
| **46. Sabiedriskie elektroniskie plašsaziņas līdzekļi** | **33 550** | **33 550** | **33 550** |
| Sabiedrisko elektronisko plašsaziņas līdzekļu padomes kapacitātes stiprināšana | 33 550 | 33 550 | 33 550 |
| **47. Radio un televīzijas regulators** | **21 230** | **21 230** | **21 230** |
| Latvijas informatīvās telpas aizsardzība un NEPLP administratīvās kapacitātes stiprināšana | 21 230 | 21 230 | 21 230 |
| **64. Dotācija pašvaldībām** | **67 509 362** | **125 489 449** | **147 080 948** |
| Dotācija pašvaldību autonomo funkciju izpildei saistībā ar nodokļu politikas izmaiņām starp pašvaldību budžetiem un valsts budžetu (78%/22%)\*\* | 67 509 362 | 125 489 449 | 147 080 948 |
| **74. Gadskārtējā valsts budžeta izpildes procesā pārdalāmais finansējums** | **99 806 180** | **30 000 000** | **30 000 000** |
| Pasākumu plāna atbalsta sniegšanai Ukrainas civiliedzīvotājiem Latvijas Republikā 2025. gadam īstenošana | 65 000 000 | - | - |
| Pastiprināta robežapsardzības sistēmas darbības režīma pagarināšana | 4 806 180 | - | - |
| Pedagogu atalgojuma pieaugumam, tai skaitā finansējums pedagogu darba samaksai atbilstoši aktualizētajam skolēnu skaitam | 30 000 000 | 30 000 000 | 30 000 000 |
| **Informatīvi (paredzēts finansēt no ES fondiem)** | **14 708 091** | **20 408 650** | **18 929 230** |
| **10. Aizsardzības ministrija** | **2 250 000** | **9 000 000** | **10 000 000** |
| Militārā poligona “Sēlija” piekļuves ceļa uzlabošana un vienības tilta Daugavpilī pārbūve mobilitātes uzlabošanai | 2 250 000 | 9 000 000 | 10 000 000 |
| **Kiberdrošības stiprināšana** | **12 458 091** | **11 408 650** | **8 929 230** |
| VM Nacionālais veselības dienesta IKT kiberdrošības nodrošināšanas un attīstības pasākumu komplekss | 827 186 | 827 186 | 827 186 |
| KM Kiberdrošības stiprināšana | 1 295 602 | 1 295 602 | 1 295 602 |
| ĀM IKT funcionalitātes nodrošināšanas pasākumi valsts aizsardzībai un drošības stiprināšanai | 877 294 | 464 774 | 201 378 |
| FM resora IKT infrastruktūras stiprināšana | 2 491 869 | 1 044 663 | 1 048 019 |
| IeM resora kiberdrošības stiprināšana | 5 005 500 | 5 926 425 | 3 757 045 |
| ZM Informācijas tehnoloģiju pilnveidošana kiberdrošības jomā | 150 000 | 150 000 | 100 000 |
| VARAM Valsts IKT standartizācija un kiberdrošības noturības uzlabošana - Valsts digitālās attīstības aģentūra | 1 700 000 | 1 700 000 | 1 700 000 |
| Kiberdrošība LM resorā | 110 640 | - | - |

\* Izdevumi kopā konsolidēti, neiekļaujot speciālā budžeta savstarpējo transfertu no apakšprogrammas 04.02.00 “Nodarbinātības speciālais budžets” uz apakšprogrammu 04.01.00 “Valsts pensiju speciālais budžets” 2025. gadā 7 571 *euro* apmērā, 2026. gadā 9 268 *euro* apmērā un 2027. gadā 9 337 *euro* apmērā iemaksām pensiju apdrošināšanai par bezdarbnieka pabalsta minimālā apmērā saņēmējiem, kuriem visā pabalsta aprēķina periodā netiek izmantota personas iemaksu alga.

\*\* Atbalstītais finansējums samazināts saistībā ar nodokļu politikas izmaiņām, ņemot vērā IIN proporcijas izmaiņas starp valsts un pašvaldību budžetiem (22%/78%).

1. <https://www.fm.gov.lv/lv/valsts-budzets> [↑](#footnote-ref-1)
2. <https://www.fm.gov.lv/lv/valsts-budzeta-2025gadam-izstrade> [↑](#footnote-ref-2)
3. <https://www.fm.gov.lv/lv/interaktivie-budzeta-riki> [↑](#footnote-ref-3)
4. [Ministriju un citu centrālo valsts iestāžu rezultātu un to rezultatīvo rādītāju izpilde - Datu kopas - Latvijas Atvērto datu portāls (data.gov.lv)](https://data.gov.lv/dati/lv/dataset/ministriju-un-citu-centralo-valsts-iestazu-rezultatu-un-to-rezultativo-raditaju-izpilde) [↑](#footnote-ref-4)
5. [Ministriju un citu centrālo valsts iestāžu prioritāro pasākumu izpildes analīze - Datu kopas - Latvijas Atvērto datu portāls (data.gov.lv)](https://data.gov.lv/dati/lv/dataset/ministriju-un-citu-centralo-valsts-iestazu-prioritaro-pasakumu-izpildes-analize) [↑](#footnote-ref-5)
6. <https://www.fm.gov.lv/lv/izdevumu-parskatisana#2025-gads> [↑](#footnote-ref-6)
7. <https://www.fm.gov.lv/lv/valsts-budzeta-2025gadam-izstrade> [↑](#footnote-ref-7)