5.3. Izdevumu politikas virzienu un izdevumu atbilstoši funkcionālajām un ekonomiskajām kategorijām kopsavilkums

**Valsts budžeta izdevumi** 2025. gadā plānoti 17 093,4 milj. *euro* apmērā. Izdevumu palielinājums, salīdzinot ar 2024. gada plānu, ir 5,4% jeb 876,5 milj. *euro*.

***5.1. attēls* Valsts budžeta izdevumi atbilstoši funkcionālajām kategorijām no 2024. līdz 2027. gadam, milj. *euro***

*Saskaņā ar izdevumu klasifikāciju atbilstoši funkcionālajām kategorijām* 2025. gadā no kopējiem valsts budžeta izdevumiem novirzīti:

*vispārējiem valdības dienestiem* 2 135,4 milj. *euro* jeb12,5%, kas salīdzinājumā ar 2024. gadā plānoto ir par 196,3 milj. *euro* jeb 10,1% vairāk. Izdevumu palielinājums saistīts ar izdevumu pieaugumu valsts parāda vadībai, dotācijai pašvaldību autonomo funkciju izpildei saistībā ar nodokļu politikas izmaiņām starp pašvaldību budžetiem un valsts budžetu (22%/78%), grāmatvedības funkcijas centralizācijas nodrošināšanai Valsts kasē, pārņemot finansējumu no citiem resoriem, VID analītisko rīku (SAP HANA) uzturēšanai un attīstībai, finansējumu atbalsta izmaksai hipotekārā kredīta ņēmējiem, Valsts ieņēmumu dienesta Nodokļu un muitas policijas pārvaldes atalgojuma palielināšanai par 10% un jaunās piemaksas ieviešanai par darbu dienestā, Krīzes vadības centra kapacitātes nodrošināšanai, Latvijas obligāto iemaksu daļu Eiropas Miera mehānismā nodrošināšanai, Latvijas Republikas pastāvīgās pārstāvniecības ANO, Ņujorkā darbības nepārtrauktības nodrošināšanai, Valsts kontroles kapacitātes stiprināšanai publiskā sektora revīzijās, stiprinot cilvēkkapitālu un attīstot informācijas tehnoloģijas, Tiesībsarga birojam mākslīgā intelekta akta tiesiskā regulējuma ieviešanai, zinātnes bāzes finansējuma pieaugumam. Uz funkciju “Vispārējie valdības dienesti” attiecināts arī budžeta resora “74.Gadskārtējā valsts budžeta izpildes procesā pārdalāmais finansējums” (turpmāk – budžeta 74. resors) 01.00.00 programmā “Apropriācijas rezerve”, 02.00.00 programmā “Līdzekļi neparedzētiem gadījumiem”, 04.00.00 programmā “Latvijas prezidentūras Eiropas Savienības Padomē nodrošināšana”, 09.00.00 programmā “Valsts nozīmes reformas īstenošanai”, 17.00.00 programmā “Finansējums Ukrainas civiliedzīvotāju atbalsta likumā noteikto pasākumu īstenošanai”, 21.00.00 programmā “Finansējums vēlēšanu nodrošināšanai” plānotais finansējums u.c.;

*aizsardzībai* 1 758,5 milj. *euro* jeb 10,3%, kas salīdzinājumā ar 2024. gadā plānoto ir par 256,5 milj. *euro* jeb 17,1% vairāk. Palielināti izdevumi, nodrošinot pakāpenisku Aizsardzības ministrijas budžeta izdevumu apjoma palielinājumu līdz 3,7% no IKP 2026. gadā (3,5% no IKP 2025. gadā un 3,7% no IKP 2026. gadā un 2027. gadā). Paredzēts papildu finansējums Satversmes aizsardzības biroja darbības nodrošināšanai, atbalstam Ukrainai (atbilstoši noslēgtajam līgumam par militāro atbalstu), munīcijas krājumu papildināšanai un individuālā ekipējuma nodrošināšanai, papildu radaru iegādei vēja parku attīstībai. Uz funkciju “Aizsardzība” attiecinātais budžeta 74. resora 18.00.00 programmā “Finansējums valsts drošības stiprināšanas pasākumiem” plānotais finansējums daļēji paredzēts arī ar valsts iekšējo drošību saistītiem pasākumiem;

*sabiedriskai kārtībai un drošībai* 1 134,5 milj. *euro* jeb 6,6%, kas salīdzinājumā ar 2024. gadā plānoto ir par 42,7 milj. *euro* jeb 3,9% vairāk. Palielinājums galvenokārt saistīts ar papildus piešķirto finansējumu Iekšlietu dienestu un Ieslodzījuma vietu pārvaldes amatpersonu ar speciālajām dienesta pakāpēm atalgojuma palielināšanai par 10% un jaunās piemaksas ieviešanai par darbu dienestā, valsts drošības dienesta darbības prioritāro jomu stiprināšanai, elektroniskās uzraudzības sistēmas ieviešanai un uzturēšanai, konkurētspējīga atalgojuma nodrošināšanai tiesās, Datu valsts inspekcijas nodarbināto mēnešalgu palielinājumam, konkurētspējīgas Augstākās tiesas darbinieku atalgojuma sistēmas uzturēšanai, mākslīgā intelekta ieviešanai Augstākās tiesas funkciju nodrošināšanai (lietu sagatavošanas rīkam), Augstākajai tiesai starptautiskās sadarbības aktivitāšu īstenošanai un pilnvērtīgas veselības apdrošināšanas nodrošināšanai, Satversmes tiesas ēkas fiziskās drošības režīma uzlabošanai, Satversmes tiesas informāciju tehnoloģiju un informācijas sistēmu drošības pilnveidošanai un modernizēšanai, Prokuratūras informācijas sistēmas pārvaldības un arhitektūras ietvara pilnveidei, pabalstu un kompensāciju nodrošināšanai par dienestu ārvalstīs kvalitatīvai Latvijas nacionālo drošības un ekonomisko interešu aizstāvībai, valsts materiālo rezervju iegādei, atjaunināšanai un uzturēšanai, kā arī Iekšlietu ministrijai katastrofu pārvaldības centru būvniecībai Rīgā (Bolderājā), Jūrmalā (Dzintaros), Kuldīgā. Uz funkciju “Sabiedriskā kārtība un drošība” attiecināts budžeta 74. resora 10.00.00 programmā “Noziedzīgi iegūtu līdzekļu legalizācijas un terorisma finansēšanas novēršana”, 22.00.00 programmā “Valsts ārējās robežas drošības pasākumu nodrošināšana” plānotais finansējums u.c.;

*ekonomiskai darbībai* 2 935,2 milj. *euro* jeb 17,2%, kas salīdzinājumā ar 2024. gadā plānoto ir par 165,3 milj. *euro* jeb 5,3% mazāk. Samazinājums galvenokārt saistīts ar izdevumiem 74. resora 80.00.00 programmā “Nesadalītais finansējums Eiropas Savienības politiku instrumentu un pārējās ārvalstu finanšu palīdzības līdzfinansēto projektu un pasākumu īstenošanai”, no kuras pārdalīts finansējums arī uz citiem budžeta resoriem. Vienlaikus paredzēts papildu finansējums zemas īres maksas mājokļu būvniecībai reģionos, Ekonomikas ministrijas kapacitātes stiprināšanai, Latvijas investīciju un attīstības aģentūras reorganizācijas nodrošināšanai, Konkurences padomes amatpersonu (darbinieku) atlīdzības indeksācijai, valsts materiālo rezervju iegādei, atjaunināšanai un uzturēšanai, valsts autoceļu uzturēšanai un atjaunošanai saistībā ar ieņēmumu palielinājumu no autoceļu lietošanas nodevas, EK KLP stratēģiskā plāna regulas priekšlikumu par dalībvalstu iespēju nodrošināt papildu finansējumu vienlīdzīgāku konkurences apstākļu nodrošināšanai ar citām ES dalībvalstīm, kā arī lai nodrošinātu klimatam un videi labvēlīgu lauksaimniecības prakses īstenošanu, veicinātu tehnoloģiju izmantošanu, kā arī samazinātu minerālmēslu un ķīmisko augu aizsardzības līdzekļu lietošanu, turpinot atbalstu iepriekšējā gadā uzsāktajiem pasākumiem. Uz funkciju “Ekonomiskā darbība” attiecināts arī finansējums budžeta 74. resora 23.00.00 programmā “Valsts atbalsta programmas un citi valsts nozīmes pasākumi” (tajā skatā paredzēts finansējums valsts publiskās lietošanas dzelzceļa infrastruktūras pārvaldītāja (valsts akciju sabiedrības “Latvijas dzelzceļš”) finanšu līdzsvara par 2024. gadu nodrošināšanai, kā arī pedagogu atalgojuma pieaugumam, tajā skaitā finansējums pedagogu darba samaksai atbilstoši aktualizētajam skolēnu skaitam) u.c.;

*vides aizsardzībai* 71,5 milj. *euro* jeb 0,4%, kas salīdzinājumā ar 2024. gadā plānoto ir par 1,8 milj. *euro* jeb 2,5% mazāk. Samazinājums galvenokārt saistīts ar izdevumiem ES politiku instrumentu un pārējās ārvalstu finanšu palīdzības līdzfinansēto projektu un pasākumu īstenošanai;

*teritoriju un mājokļu apsaimniekošanai* 36,8 milj. *euro* jeb 0,2%, kas salīdzinājumā ar 2024. gadā plānoto ir par 12,6 milj. *euro* jeb 52,1% vairāk, kas galvenokārt saistīts ar paredzēto finansējumu ES politiku instrumentu un pārējās ārvalstu finanšu palīdzības līdzfinansēto projektu un pasākumu īstenošanai, tajā skaitā Atveseļošanas un noturības mehānisma projektiem un pasākumiem u.c.;

*veselībai* 1 874,4 milj. *euro* jeb 11,0% no kopējiem valsts budžeta izdevumiem, kas salīdzinājumā ar 2024. gadā plānoto ir par 32,9 milj. *euro* jeb 1,8% vairāk. Palielinājums galvenokārt saistīts ar paredzēto papildu finansējumu pasākuma “Veselības aprūpes pakalpojumu onkoloģijas un citu slimību, kurām neatliekami turpināma terapija, uzlabošana” īstenošanai, Neatliekamās medicīniskās palīdzības dienesta pamatfunkciju stiprināšanai, tajā skaitā gatavībai ārkārtas gadījumiem, valsts materiālo rezervju iegādei, atjaunināšanai un uzturēšanai, kā arī saistībā ar paredzēto finansējumu ES politiku instrumentu un pārējās ārvalstu finanšu palīdzības līdzfinansēto projektu un pasākumu īstenošanai, tajā skaitā Atveseļošanas un noturības mehānisma projektiem un pasākumiem. Uz funkciju “Veselība” attiecināti arī izdevumi Iekšlietu ministrijas 38.05.00 apakšprogrammā “Veselības aprūpe un fiziskā sagatavotība” un finansējums budžeta 74. resora 12.00.00 programmā “Finansējums veselības jomas pasākumiem Covid-19 infekcijas izplatības ierobežošanai” un 20.00.00 programmā “Veselības aprūpes pasākumu īstenošana” u.c.;

*atpūtai, kultūrai un reliģijai* 241,6 milj. *euro* jeb 1,4%, kas salīdzinājumā ar 2024. gadā plānoto ir par 6,5 milj. *euro* jeb 2,8% vairāk, kas galvenokārt saistīts ar finansējumu sabiedriskā pasūtījuma īstenošanai Latvijas Sabiedriskajā mēdijā, valsts budžeta līdzfinansējumam dižpasākuma – Eiropas čempionāta finālturnīra basketbolā vīriešiem (FIBA EuroBasket) organizēšanai Latvijā 2025. gadā, valsts līdzdalībai Eiropas kultūras galvaspilsētas 2027 programmas sagatavošanā un īstenošanā, Valsts kultūrkapitāla fonda likuma normu īstenošanai u.c.;

*izglītībai* 1 232,6 milj. *euro* jeb 7,2%, kas salīdzinājumā ar 2024. gadā plānoto ir par 76,4 milj. *euro* jeb 6,6% vairāk. Paredzēts papildu finansējums XIII Latvijas skolu jaunatnes dziesmu un deju svētku norises nodrošināšanai, augstākās izglītības institucionālā finansējuma izmēģinājumprojekta ieviešanai, mikrokvalifikāciju izmēģinājumprojekta ieviešanai, studējošo, absolventu un bez diploma eksmatrikulēto aptaujai un snieguma finansējuma īpatsvara pakāpeniskai palielināšanai augstākajā izglītībā un zinātnē, profesionālās izglītības programmu īstenošanas bāzes finansējuma pārskatīšanas nodrošināšanai, profesionālās ievirzes izglītības pedagogu un sporta treneru darba slodzes līdzsvarošanas nodrošināšanai, ES politiku instrumentu un pārējās ārvalstu finanšu palīdzības līdzfinansēto projektu un pasākumu īstenošanai, tajā skaitā Atveseļošanas un noturības mehānisma projektiem un pasākumiem u.c.;

*sociālajai aizsardzībai* 5 672,9 milj. *euro* jeb 33,2%, kas salīdzinājumā ar 2024. gadā plānoto ir par 419,8 milj. *euro* jeb 8,0% vairāk. Palielinājums galvenokārt saistīts ar papildu finansējuma piešķiršanu atbalstam minimālo ienākumu palielināšanai, saistībā ar prognozētajām saņēmēju skaita un minimālā ienākuma mediānas apmēra mēnesī izmaiņām, tajā skaitā minimālās vecuma pensijas izmaksām, minimālās invaliditātes pensijas izmaksām, garantētā minimālā ienākuma un mājokļa pabalsta līdzfinansējuma pašvaldībām 30% apmērā saistībā ar jaunajiem minimālo ienākumu sliekšņu apmēriem nodrošināšanai, sociālo pakalpojumu pieejamības īstenošanai - sociālo pakalpojumu nodrošināšanai saistībā ar pakalpojumu izmaksu sadārdzinājumu un pakalpojumu pieprasījumu palielināšanos, kā arī sociālo pakalpojumu turpināšanai bērniem ar autiskā spektra traucējumiem, kvalitatīvu pakalpojumu nodrošināšanai valsts sociālās aprūpes centros saistībā ar preču un pakalpojumu cenu pieaugumu, valsts sociālās apdrošināšanas obligāto iemaksu veikšanai par personām, kuras kopj bērnu līdz 1,5 gadu vecumam, un saņem bērna kopšanas pabalstu un vienlaikus vecāku pabalstu, valsts sociālā nodrošinājuma pabalsta izmaksām saistībā ar pabalsta saņēmēju skaita un pabalsta vidējā apmēra mēnesī prognozēto palielināšanos, pabalstam personai ar invaliditāti, kurai nepieciešama kopšana, saistībā ar pabalsta saņēmēju skaita prognozēto palielināšanos, izdienas pensijas izmaksām saistībā ar pensijas saņēmēju skaita un pensijas vidējā apmēra mēnesī prognozēto palielināšanos, piemaksas pie vecuma pensijām izmaksām saistībā ar piemaksas saņēmēju skaita prognozēto palielināšanos, vecuma pensijas izmaksām saistībā ar pensijas saņēmēju skaita un pensijas vidējā apmēra mēnesī prognozēto palielināšanos, pensijas apgādnieka zaudējuma gadījumā izmaksām saistībā ar pensijas vidējā apmēra mēnesī prognozēto palielināšanos, apbedīšanas pabalsta izmaksām saistībā ar pabalsta vidējā apmēra mēnesī prognozēto palielināšanos, pabalsta pensijas saņēmēja nāves gadījumā pārdzīvojušam laulātajam izmaksām saistībā ar pabalsta vidējā apmēra mēnesī prognozēto palielināšanos, bezdarbnieka pabalsta izmaksām saistībā ar pabalsta vidējā apmēra mēnesī un pabalsta saņēmēju skaita prognozēto palielināšanos, slimības pabalsta izmaksām saistībā ar pabalsta vidējā apmēra mēnesī prognozēto palielināšanos, invaliditātes pensijas izmaksām saistībā ar pensijas saņēmēju skaita un pensijas vidējā apmēra mēnesī prognozēto palielināšanos, vecāku pabalsta izmaksām saistībā ar pabalsta vidējā apmēra mēnesī prognozēto palielināšanos u.c.

*Saskaņā ar izdevumu klasifikāciju atbilstoši ekonomiskajām kategorijām* valsts budžeta izdevumu finansēšanai 2025. gadā 1 964,0 milj. *euro* jeb 11,5% no kopējiem izdevumiem paredzēts novirzīt *atlīdzībai*. Salīdzinot ar 2024. gadu, izdevumi atlīdzībai palielinās par 8,0% jeb 145,6 milj. *euro*. Izdevumi atlīdzībai palielināti saistībā ar papildus piešķirto finansējumu atlīdzībai Iekšlietu dienestu un Ieslodzījuma vietu pārvaldes amatpersonu ar speciālajām dienesta pakāpēm, kā arī Valsts ieņēmumu dienesta Nodokļu un muitas policijas pārvaldes atalgojuma palielināšanai par 10% un jaunās piemaksas ieviešanai par darbu dienestā, Izglītības un zinātnes ministrijai, lai nodrošinātu XIII Latvijas skolu jaunatnes dziesmu un deju svētku norisi, Krīzes vadības centra kapacitātes nodrošināšanai, Valsts kontroles kapacitātes stiprināšanai publiskā sektora revīzijās, stiprinot cilvēkkapitālu un attīstot informācijas tehnoloģijas, Tieslietu ministrijai konkurētspējīga atalgojuma nodrošināšanai tiesās, kā arī atlīdzībai saistībā ar apcietināto un notiesāto personu konvojēšanas funkcijas pārņemšanu no Valsts policijas, Konkurences padomes amatpersonu (darbinieku) atlīdzības indeksācijai, atlīdzībai Neatliekamās medicīniskās palīdzības dienesta pamatfunkciju stiprināšanai, tai skaitā gatavībai ārkārtas gadījumiem, minimālās mēneša darba algas palielināšanai uz 740 *euro* u.c.;

Izdevumi *precēm un pakalpojumiem* 2025. gadā paredzēti 1 286,5 milj. *euro* jeb 7,5% no kopējiem izdevumiem. Salīdzinot ar 2024. gadu, izdevumi precēm un pakalpojumiem palielināti par 29,2% jeb 291,0 milj. *euro*. Palielinājums galvenokārt saistīts ar papildu piešķirto finansējumu Aizsardzības ministrijai atbalstam Ukrainai (atbilstoši noslēgtajam līgumam par militāro atbalstu), munīcijas krājumu papildināšanai un individuālā ekipējuma nodrošināšanai, papildu radaru iegādei vēja parku attīstībai u.c. aizsardzības spēju stiprināšanai, Izglītības un zinātnes ministrijai XIII Latvijas skolu jaunatnes dziesmu un deju svētku norisei, Iekšlietu ministrijai Valsts drošības dienesta darbības prioritāro jomu stiprināšanai, Satversmes aizsardzības biroja darbības nodrošināšanai, Veselības ministrijai, lai Nacionālā veselības dienesta reorganizācijas rezultātā SIA “Latvijas Digitālās veselības centrs” īstenotu e-veselības politiku, Ekonomikas ministrijai eksporta veicināšanas un investīciju piesaistes aktivitāšu īstenošanai un Latvijas dalībai starptautiskajā izstādē “Expo 2025 Osaka”, kā arī izdevumiem ES politiku instrumentu un pārējās ārvalstu finanšu palīdzības līdzfinansēto projektu un pasākumu īstenošanai u.c.;

*Procentu izdevumiem* 2025. gadā paredzēti 507,1 milj. *euro*. Salīdzinot ar 2024. gadu, to apjoms palielinājies par 145,8 milj. *euro* jeb 40,3%, palielinot finansējumu valsts parāda vadībai un procentu maksājumiem studiju un studējošo kreditēšanas normatīvā regulējuma ietvaros;

*Subsīdijām un dotācijām* 2025. gadā paredzēti 4 997,8 milj. *euro* jeb 29,2% no kopējiem izdevumiem. Salīdzinot ar 2024. gadu, to apjoms samazināts par 285,2 milj. *euro* jeb 5,4%. Samazinājums galvenokārt saistīts ar budžeta 74. resora 09.00.00 programmā “Valsts nozīmes reformas īstenošanai”, 18.00.00 programmā “Finansējums valsts drošības stiprināšanas pasākumiem”, 19.00.00 programmā “Finansējums energoresursu un ēdināšanas izdevumu pieauguma kompensēšanai”, 20.00.00 programmā “Veselības aprūpes pasākumu īstenošana”, 23.00.00 programmā “Valsts atbalsta programmas”, 80.00.00 programmā “Nesadalītais finansējums Eiropas Savienības politiku instrumentu un pārējās ārvalstu finanšu palīdzības līdzfinansēto projektu un pasākumu īstenošanai” plānoto finansējumu un arī tā pārdali uz citiem budžeta resoriem citos izdevumu kodos atbilstoši ekonomiskajām kategorijām u.c.;

***5.2. attēls* Valsts budžeta izdevumi atbilstoši ekonomiskajām kategorijām no 2024. līdz 2027. gadam, milj. *euro***

*Sociāla rakstura maksājumiem un kompensācijām* 2025. gadā paredzēti 5 372,6 milj. *euro* jeb 31,4% no kopējiem izdevumiem. Salīdzinot ar 2024. gadu, to apjoms palielinājies par 430,6 milj. *euro* jeb 8,7%. Izdevumu palielinājums galvenokārt paredzēts slimības pabalsta izmaksām saistībā ar pabalsta vidējā apmēra mēnesī prognozēto palielināšanos, vecuma pensijas izmaksām saistībā ar pensijas vidējā apmēra mēnesī un pensijas saņēmēju skaita vidēji mēnesī prognozēto palielināšanos, bezdarbnieka pabalsta izmaksām saistībā ar pabalsta vidējā apmēra mēnesī un pabalsta saņēmēju skaita vidēji mēnesī prognozēto palielināšanos, vecāku pabalsta izmaksām saistībā ar pabalsta vidējā apmēra mēnesī prognozēto palielināšanos, valsts sociālā nodrošinājuma pabalsta izmaksām saistībā ar pabalsta saņēmēju skaita vidēji mēnesī un pabalsta vidējā apmēra mēnesī prognozēto palielināšanos, atbalstam minimālo ienākumu palielināšanai, pabalstam personai ar invaliditāti, kurai nepieciešama kopšana saistībā ar pabalsta saņēmēju skaita vidēji mēnesī palielināšanos, pensiju indeksācijas mehānisma īstenošanai, atbalsta izmaksai hipotekārā kredīta ņēmējiem u.c.;

*Kārtējie maksājumi Eiropas Savienības budžetā un izdevumi starptautiskajai sadarbībai* 2025. gadā plānoti 415,5 milj. *euro* apmērā jeb 2,4% no kopējiem izdevumiem. Salīdzinot ar 2024. gadu, to apjoms samazināts par 10,4% jeb 48,3 milj. *euro*. Samazinājums paredzēts kārtējiem maksājumiem ES budžetā atbilstoši precizētajām prognozēm u.c.;

*Transfertiem viena budžeta ietvaros un uzturēšanas izdevumu* *transfertiem starp budžeta veidiem* 2025. gadā paredzēti 1 447,6 milj. *euro* jeb 8,5% no kopējiem izdevumiem. Salīdzinot ar 2024. gadu, to apjoms palielināts par 174,2 milj. *euro* jeb 13,7%. Tai skaitā paredzēts papildu finansējums dotācijai pašvaldību autonomo funkciju izpildei saistībā ar nodokļu politikas izmaiņām starp pašvaldību budžetiem un valsts budžetu (22%/78%), asistenta pakalpojumu nodrošināšanai, mājokļa pabalsta līdzfinansējumu pašvaldībām 30% apmērā, atbalstam minimālo ienākumu palielināšanai, augstākās izglītības institucionālā finansējuma izmēģinājumprojekta ieviešanai, mikrokvalifikāciju izmēģinājumprojekta ieviešanai, studējošo, absolventu un bez diploma eksmatrikulēto aptaujai un snieguma finansējuma īpatsvara pakāpeniskai palielināšanai augstākajā izglītībā un zinātnē un zinātnes bāzes finansējuma pieaugumam, kā arī izdevumiem ES politiku instrumentu un pārējās ārvalstu finanšu palīdzības līdzfinansēto projektu un pasākumu īstenošanai u.c.;

*Kapitālajiem izdevumiem* 2025. gadā paredzēti 1 102,1 milj. *euro* jeb 6,4% no kopējiem izdevumiem. Salīdzinot ar 2024. gadu, tie palielināti par 23,0 milj. *euro* jeb 2,1%, kas galvenokārt saistīts ar izdevumiem valsts autoceļu uzturēšanai un atjaunošanai un izdevumiem Iekšlietu ministrijai katastrofu pārvaldības centru būvniecībai Rīgā (Bolderājā), Jūrmalā (Dzintaros), Kuldīgāu.c.

**I. Valsts pamatbudžeta un speciālā budžeta izdevumu kopsavilkums**

Valsts budžets sastāv no **pamatbudžeta** un **speciālā budžeta**.

Lai nodrošinātu sabiedrībai uzskatāmu priekštatu par to, kādi resursi ir iesaistīti valsts pamatfunkciju īstenošanā un kādi ES un citu ārvalstu politiku instrumentu pasākumu ieviešanā, visi gadskārtējā valsts budžeta izdevumi tiek nodalīti šādās sadaļās:

* valsts pamatfunkciju īstenošana;
* ES politiku instrumentu un pārējās ārvalstu finanšu palīdzības līdzfinansēto un finansēto projektu un pasākumu īstenošana.

**Valsts pamatbudžeta izdevumi** 2025. gadā plānoti 12 679,4 milj. *euro* apmērā. Izdevumu palielinājums, salīdzinot ar 2024. gada plānu, ir 4,3% jeb 523,7 milj. *euro*.

Valsts pamatfunkciju īstenošanai 2025. gadā paredzēts finansējums 9 945,7 milj. *euro* apmērā jeb 78,4% no kopējiem valsts pamatbudžeta izdevumiem.

***5.3.attēls* Valsts pamatbudžeta izdevumi no 2024. līdz 2027. gadam, milj. *euro***

6 130,3

ES politiku instrumentu un pārējās ārvalstu finanšu palīdzības finansēto un līdzfinansēto projektu un pasākumu īstenošanai 2025. gadā paredzēts finansējums 2 733,7 milj. *euro* apmērā jeb 21,6% no kopējiem valsts pamatbudžeta izdevumiem. Apstiprinātajiem projektiem un pasākumiem finansējums 1 751,7 milj. *euro* apmērā paredzēts ministriju un citu centrālo valsts iestāžu budžetos, bet projektiem, kuri vēl tiks apstiprināti, finansējums 982,0 milj. *euro* apmērā ieplānots budžeta 74. resora 80.00.00 programmā.

Likumprojektā “Par valsts budžetu 2025. gadam un budžeta ietvaru 2025., 2026. un 2027. gadam” paredzēts finansējums **ES politiku instrumentu un pārējās ārvalstu finanšu palīdzības līdzfinansēto projektu un pasākumu īstenošanas nodrošināšanai** **2 733 664 547 *euro*** apmērā.

***5.1. tabula* Izdevumi ES politiku instrumentu un pārējās ārvalstu finanšu palīdzības līdzfinansēto projektu un pasākumu īstenošanai, *euro***

| ES politiku instruments, pārējā ārvalstu finanšu palīdzība | **2025. gada projekts** |
| --- | --- |
| **Pamatbudžetā – kopā** | **2 733 664 547** |
| *tajā skaitā* |  |
| **Ministriju un citu centrālo valsts iestāžu budžetos ieplānotais finansējums sadalījumā pa ES politiku instrumentiem un pārējo ārvalstu finanšu palīdzību** | **1 751 658 070** |
| Eiropas transporta, telekomunikāciju un enerģijas infrastruktūras tīkli un Eiropas infrastruktūras savienošanas instruments | 184 943 262 |
| Eiropas Reģionālās attīstības fonds | 110 292 478 |
| Eiropas Sociālais fonds + | 52 915 353 |
| Eiropas Lauksaimniecības garantiju fonds | 355 736 680 |
| Eiropas Lauksaimniecības fonds lauku attīstībai | 298 362 609 |
| Eiropas Jūrlietu un zivsaimniecības fonds (EJZF) un Eiropas Jūrlietu, zvejniecības un akvakultūras fonds (EJZAF) | 34 724 752 |
| Eiropas Kopienas iniciatīvas | 9 673 315 |
| Mērķis “Eiropas teritoriālā sadarbība” | 27 871 906 |
| Citi Eiropas Savienības politiku instrumenti | 661 444 798 |
| *tai skaitā Atveseļošanas un noturības mehānisms* | *494 207 672* |
| Eiropas Ekonomikas zonas un Norvēģijas finanšu instrumentu finansētie projekti | 471 680 |
| Šveices sadarbības programma | 87 487 |
| Citi ārvalstu finanšu palīdzības līdzfinansētie projekti | 9 234 025 |
| Taisnīgas pārkārtošanās fonds | 5 899 725 |
| **Budžeta resora “74.Gadskārtējā valsts budžeta izpildes procesā pārdalāmais finansējums” programmā 80.00.00 “Nesadalītais finansējums Eiropas Savienības politiku instrumentu un pārējās ārvalstu finanšu palīdzības līdzfinansēto projektu un pasākumu īstenošanai” plānotais finansējums** | **982 006 477** |

**Valsts speciālā budžeta** **izdevumi** 2025. gadam plānoti 4 743,6 milj. *euro* apmērā, kas, salīdzinot ar 2024. gada plānu, veido palielinājumu par 9,0% jeb 391,1 milj. *euro*.

***5.4.attēls* Valsts speciālā budžeta izdevumi no 2024. līdz 2027. gadam, milj. *euro***

*apakšprogrammas līmenī tiek izslēgti savstarpējie transferti*