09. Sabiedrisko pakalpojumu regulēšanas komisija

Sabiedrisko pakalpojumu regulēšanas komisijas darbības joma:

Sabiedrisko pakalpojumu regulēšanas komisijas galvenie pasākumi 2025. gadā:

1. pilnveidot elektroenerģijas, dabasgāzes, siltumapgādes un ūdenssaimniecības nozaru sistēmas pakalpojumu tarifu noteikšanas regulējumu atbilstoši izmaiņām normatīvajos aktos;
2. izstrādāt un apstiprināt elektroenerģijas tirgus optimizācijas dokumentus, lai nodrošinātu veiksmīgu Baltijas valstu sinhronizāciju ar Kontinentālo Eiropu gan no tehniskās puses, gan arī nodrošinot dokumentāro bāzi tirgus sasaistīšanai un palīgpakalpojumu produktu izvēlei un darbībai;
3. siltumapgādes, ūdenssaimniecības pakalpojumu, nešķirotu sadzīves atkritumu apstrādes tarifu, depozīta sistēmas operatora depozīta sistēmas dalības maksas regulāra un operatīva noteikšana, lai nodrošinātu tarifu atbilstību ekonomiski pamatotām izmaksām;
4. pilnveidot ūdenssaimniecības nozares normatīvo regulējumu, tostarp atbilstoši Notekūdeņu dūņu apsaimniekošanas plānā 2024. – 2027. gadam paredzētajam;
5. reģistrēt atkritumu apsaimniekošanas nozares regulējamos komersantus un apstiprināt tarifus atbilstoši Regulatora 2024. gadā noteiktajam normatīvajam regulējumam, realizējot Atkritumu apsaimniekošanas likumā un Atkritumu apsaimniekošanas valsts plānā 2021. – 2028. gadam noteikto deleģējumu attiecībā uz regulējamo pakalpojumu sniegšanu;
6. pilnveidot normatīvos aktus dabasgāzes nozarē saistībā ar gaidāmo Inčukalna pazemes gāzes krātuves deregulāciju;
7. sagatavot novērtējumu par elektroenerģijas nākotnes tirgus pietiekamas riska nodroses izdevībām Baltijas jaudu aprēķina reģiona zonā;
8. pilnveidot Regulatora citās nozarēs izdotos normatīvos aktus, tostarp tarifu metodiku, atbilstoši tirgus dinamikai un izmaiņām augstāka juridiskā spēka normatīvajos aktos. Pārstāvēt Regulatoru tiesvedības procesos, skaidrojot, aizstāvot un argumentēti pamatojot Regulatora pieņemtos lēmumus un faktisko rīcību;
9. informēt sabiedrību par Regulatora darbību pilnveidošanu, uzlabojot sniegtās informācijas savlaicīgumu, paplašinot informācijas saturu un dažādojot komunikācijas kanālus;
10. nodrošināt nepieciešamo rīku elektronisko sakaru nozarē – atbilstoši informācijas salīdzināšanas rīka noteikumos iekļautajai funkcionalitātei, lai lietotājiem būtu iespēja salīdzināt pakalpojumu tarifus;
11. izstrādāt nepieciešamos dokumentus universālā pasta pakalpojuma konkursa organizēšanai nākamajam periodam un konsultēt ar iesaistītajām pusēm;
12. piedalīties starptautiskajās organizācijās, piedaloties ES regulējuma īstenošanā, t.sk., apmainoties ar regulēšanas pieredzi inovāciju, jauno tehnoloģiju un digitalizācijas izaicinājumu risināšanā īpaši enerģētikas un elektronisko sakaru nozarēs.

**Sabiedrisko pakalpojumu regulēšanas komisijas kopējo izdevumu izmaiņas no 2023. līdz 2027. gadam**

*Euro*

**Vidējais amata vietu skaits no 2023. līdz 2027. gadam**

**Vidējais amata vietu skaits no 2023. līdz 2027. gadam**

|  | 2023. gada (izpilde) | 2024. gada plāns | 2025. gada projekts | 2026. gada prognoze | 2027. gada prognoze |
| --- | --- | --- | --- | --- | --- |
| Vidējais amata vietu skaits gadā | 114 | 121 | 121 | 121 | 121 |
| *Tajā skaitā:* | | | | | |
| *Valsts pamatfunkciju īstenošana* | | | | | |
| Vidējais amata vietu skaits gadā | 114 | 121 | 121 | 121 | 121 |

**Politikas un resursu vadības karte**

**1. Sabiedrisko pakalpojumu regulēšana**

|  |
| --- |
| **Politikas mērķis:**   1. **nodrošināt iespēju saņemt nepārtrauktus, drošus un kvalitatīvus sabiedriskos pakalpojumus, kuru tarifi (cenas) atbilst ekonomiski pamatotām izmaksām, kā arī veicināt attīstību un ekonomiski pamatotu konkurenci regulējamās nozarēs** */ likums “Par sabiedrisko pakalpojumu regulatoriem”* 2. **sekmēt konkurenci tirgos, novēršot barjeras regulējumā, veidojot ģeogrāfiski plašākus tirgus un nodrošinot vienlīdzīgu piekļuvi tīkliem** */ Sabiedrisko pakalpojumu regulēšanas komisijas stratēģija* |

| **Politikas rezultatīvie rādītāji** | **Attīstības plānošanas dokumenti vai normatīvie akti** | **Faktiskā vērtība** (2023) | **Plānotā vērtība** (2026) |
| --- | --- | --- | --- |
| *Tirgus koncentrācijas līmenis (Herfindāla-Hiršmana (HHI) indeksi)* | *Regulatora darbības stratēģija 2022. – 2026. gadam* | - | - |
| *Elektroenerģijas tirdzniecība* | *0,403* | *0,256* |
| *Dabasgāzes tirdzniecība* | *0,356* | *0,306* |
| *Elektroniskie sakari* | *0,173* | *0,173* |
| *Pasts* | *0,156* | *0,125* |
| **Valdības rīcības plāns** | *5.1., 5.2., 5.3., 5.4., 27.2., 27.12, 33.1, 33.3* | | |

|  | 2023. gada (izpilde) | 2024. gada plāns | 2025. gada projekts | 2026. gada prognoze | 2027. gada prognoze |
| --- | --- | --- | --- | --- | --- |
| **Ieguldījumi** | | | | | |
| **Izdevumi kopā,** *euro,* t.sk.:  **Vidējais amata vietu skaits** **kopā**, t.sk.: | **6 201 824** | **7 825 710** | **7 835 672** | **7 776 080** | **7 780 000** |
| **114** | **121** | **121** | **121** | **121** |
| 01.00.00 Sabiedrisko pakalpojumu regulēšana | 6 201 824 | 7 825 710 | 7 835 672 | 7 776 080 | 7 780 000 |
| 114 | 121 | 121 | 121 | 121 |
| **Raksturojošākie darbības rezultatīvie rādītāji** | | | | | |
| *Regulējamie sabiedrisko pakalpojumu sniedzēji regulējamās nozarēs (skaits)* | 554 | 520 | 547 | 547 | 547 |
| *Apsekoto regulējamo sabiedrisko pakalpojumu sniedzēju īpatsvars regulējamās nozarēs (%)* | 20,2 | 25,2 | 24,1 | 24,1 | 24,1 |
| *Regulējamo sabiedrisko pakalpojumu sniedzēju, kuriem veikti kvalitātes mērījumi elektronisko sakaru un enerģētikas nozarēs, īpatsvars (%)* | 9,0 | 10,4 | 9,9 | 9,9 | 9,9 |
| *Dalība starptautiskajos pasākumos un sanāksmēs (skaits)* | 242 | 249 | 260 | 260 | 260 |
| **Kvalitātes rādītāji** | | | | | |
| *Regulējamo komersantu novērtējums par Regulatora darbu (indekss)* | 23 | 23 | 23 | 23 | 23 |
| *Iedzīvotāju novērtējums par Regulatora darbu (indekss)* | -1 | -5 | -2 | -1 | -1 |

**Budžeta programmas paskaidrojumi**

**01.00.00 Sabiedrisko pakalpojumu regulēšana**

Programmas mērķis:

nodrošināt sabiedrisko pakalpojumu regulēšanu.

Galvenās aktivitātes:

1. sabiedrisko pakalpojumu regulēšanas kārtības un tiesisko attiecību noteikšana sabiedrisko pakalpojumu sniegšanā;
2. regulējamo sabiedrisko pakalpojumu sniedzēju darbības uzraudzība;
3. kvalitātes kontrole elektronisko sakaru, pasta un enerģētikas nozarēs;
4. regulējamo nozaru tiesiskās vides attīstīšana;
5. pārstāvniecība starptautisko organizāciju darbā.

Programmas izpildītājs: Sabiedrisko pakalpojumu regulēšanas komisija.

**Darbības rezultāti un to rezultatīvie rādītāji no 2023. līdz 2027. gadam**

|  | 2023. gada (izpilde) | 2024. gada plāns | 2025. gada projekts | 2026. gada prognoze | 2027. gada prognoze |
| --- | --- | --- | --- | --- | --- |
| Nodrošināta sabiedrisko pakalpojumu regulēšana visā valsts teritorijā enerģētikas, elektronisko sakaru, pasta, sadzīves atkritumu apsaimniekošanas, ūdenssaimniecības un depozīta iepakojuma apsaimniekošanas nozarēs, nodrošinot sabiedrisko pakalpojumu lietotājiem iespēju saņemt nepārtrauktus, drošus un kvalitatīvus sabiedriskos pakalpojumus regulējamās nozarēs par ekonomiski pamatotām cenām | | | | | |
| Regulējamie sabiedrisko pakalpojumu sniedzēji regulējamās nozarēs (skaits) | 554 | 520 | 5471 | 547 | 547 |
| Veikta regulējamo sabiedrisko pakalpojumu sniedzēju apsekošana, lai uzraudzītu sabiedrisko pakalpojumu atbilstību licences nosacījumiem un vispārējās atļaujas noteikumiem, noteiktām kvalitātes un vides aizsardzības prasībām, tehniskajiem noteikumiem, standartiem, kā arī līgumu noteikumiem | | | | | |
| Apsekoto regulējamo sabiedrisko pakalpojumu sniedzēju īpatsvars regulējamās nozarēs (%) | 20,2 | 25,2 | 24,12 | 24,1 | 24,1 |
| Veikti sabiedrisko pakalpojumu sniedzēju regulējamo pakalpojumu kvalitātes mērījumi, lai aizstāvētu lietotāju intereses, veicinātu sabiedrisko pakalpojumu sniedzēju attīstību un nodrošinātu pastāvīgu un nepārtrauktu sabiedrisko pakalpojumu kvalitātes uzlabošanu | | | | | |
| Regulējamo sabiedrisko pakalpojumu sniedzēju, kuriem veikti kvalitātes mērījumi elektronisko sakaru un enerģētikas nozarēs, īpatsvars (%) | 9,0 | 10,4 | 9,92 | 9,9 | 9,9 |
| Pārstāvniecība starptautisko organizāciju darbā, lai veicinātu Eiropas regulēšanas ietvara attīstību un īstenošanu regulējamās nozarēs gan Latvijā, gan pārrobežu jautājumos atbilstoši ES direktīvām un jaunajām valstu regulatoru funkcijām, tostarp Eiropas regulatoru asociācijās – Energoregulatoru sadarbības aģentūrā un Eiropas Elektronisko sakaru regulatoru iestādē | | | | | |
| Dalība starptautiskajos pasākumos un sanāksmēs (skaits) | 242 | 249 | 260 | 260 | 260 |

Piezīmes.

1 Palielinātas rādītāja vērtības 2025. – 2027. gadam, jo palielinās regulējamo elektroenerģijas ražotāju skaits, ko ietekmē atjaunojamās enerģijas projektu, tostarp saules parku, skaita pieaugums.

2 Ņemot vērā regulējamo sabiedrisko pakalpojumu sniedzēju skaita palielinājumu, samazinās īpatsvars procentuāli pret kopējo pakalpojumu sniedzēju skaitu.

**Finansiālie rādītāji no 2023. līdz 2027. gadam**

|  | 2023. gada (izpilde) | 2024. gada plāns | 2025. gada projekts | 2026. gada prognoze | 2027. gada prognoze |
| --- | --- | --- | --- | --- | --- |
| Kopējie izdevumi, *euro* | 6 201 824 | 7 825 710 | 7 835 672 | 7 776 080 | 7 780 000 |
| Kopējo izdevumu izmaiņas, *euro* (+/–) pret iepriekšējo gadu | **×** | 1 623 886 | 9 962 | -59 592 | 3 920 |
| Kopējie izdevumi, % (+/–) pret iepriekšējo gadu | **×** | 26,2 | 0,1 | -0,8 | 0,1 |
| Atlīdzība, *euro* | 4 970 694 | 6 116 337 | 6 273 653 | 6 530 000 | 6 550 000 |
| Vidējais amata vietu skaits gadā | 114 | 121 | 121 | 121 | 121 |
| Vidējā atlīdzība amata vietai (mēnesī), *euro* | 3 629 | 4 205 | 4 321 | 4 497 | 4 511 |
| Kopējā atlīdzība gadā par ārštata darbinieku un uz līgumattiecību pamata nodarbināto, kas nav amatu sarakstā, pakalpojumiem, *euro* | 6 859 | 9 999 | - | - | - |

**Izmaiņas izdevumos, salīdzinot 2025. gada projektu ar 2024. gada plānu**

*Euro*

| Pasākums | Samazinājums | Palielinājums | Izmaiņas |
| --- | --- | --- | --- |
| **Izdevumi - kopā** | **32 843** | **42 805** | **9 962** |
| *t. sk.:* | | | |
| Ilgtermiņa saistības | 32 843 | 34 584 | 1 741 |
| *Iemaksu veikšana starptautiskajās organizācijās, t.sk.:* | *32 843* | *34 584* | *1 741* |
| *Enerģētikas regulatoru reģionālā asociācijā (ERRA)* | *3 500* | *4 500* | *1 000* |
| *Eiropas Enerģētikas regulatoru padomē (CEER)* | *12 258* | *12 999* | *741* |
| *Eiropas Savienības Neatkarīgo Regulatoru Grupā (IRG/ERG)* | *13 000* | *13 000* | *-* |
| *Eiropas ūdens regulators (WAREG)* | *4 085* | *4 085* | *-* |
| Citas izmaiņas | - | 8 221 | 8 221 |
| *Palielināti izdevumi Sabiedrisko pakalpojumu regulēšanas komisijas darbības nodrošināšanai no atlikumiem uz 2024. gada 1. janvāri* | - | 8 221 | 8 221 |